作者：张炎
词牌/韵律：台城路・齐天乐

paragraphs: 清时乐事中园赋，怡情楚花湘草。
秀色通帘，生香聚酒，修景常留池沼。
闲居自好。
奈车马喧尘，未教闲了。
把菊清游，冷红飞下洞庭晓。
寻泉同步翠杳。
更将秋共远，书画船小。
款竹谁家，盟鸥某水，白月光涵圆峤。
天浮浩渺。
称绿发飘飘，溯风舒啸。
缓筑堤沙，渭滨人未老。